Di bawah ombak
tinggal makhluk misteri
yang lebih tua daripada dinosaur.
Sotong gurita.
Sangat aneh.
Berubah warna dalam sekelip mata.
Berubah bentuk menjadi apa-apa saja.
Ia pakar penyamaran sebenar di planet ini.
Kini kita mengetahui
ia antara makhluk paling bijak di planet ini.
Dua tahun mendalami dunianya mendedahkan ia menggunakan alat...
Saya terkejut dengan tahap kerumitan yang saya saksikan.
berfikir secara kreatif...
berkomunikasi dengan spesies lain...
dan mungkin juga bermimpi.
Kadangkala saya tertanya-tanya jika sotong gurita bermimpi tentang saya,
tertanya-tanya tentang diri saya.
Kita baru mula memahami perkara yang ia beritahu kita.
Saya baru berbual dengan sotong gurita.
Jauh di bawah permukaan laut,
seekor sotong gurita Pasifik gergasi betina
menjaga telurnya di dalam gua tersembunyi.
Ia takkan tinggalkannya
walaupun untuk makan.
Telur-telurnya perlukan perlindungan ibunya.
Ia telah menjaga telur-telurnya selama lebih tujuh bulan.
Perlahan-lahan mati kelaparan.
Memastikan keselamatan anak-anaknya...
adalah perkara terakhir yang ia akan lakukan.
Sotong gurita kecil ini, kira-kira sebesar sebutir beras,
akan keluar ke dunia luar sendirian,
tanpa pernah mengetahui ibu atau adik-beradiknya.
Sotong gurita ialah haiwan penyendiri.
Atau itulah yang saintis fikir.
PERANGKAI SOSIAL
PULAU LIZARD, AUSTRALIA
Penjelajah National Geographic, Dr. Alex Schnell
telah bertahun-tahun mengkaji psikologi haiwan.
Dia percaya sotong gurita lebih sosial daripada yang kita sangka.
Apabila meluangkan masa dengan sotong gurita,
kita dapat rasakan ia ingin tahu tentang kita
sama seperti kita ingin tahu tentangnya.
Setelah berjam-jam menyelam di utara Australia,
dia mendapat kepercayaan...
sotong gurita siang betina yang pemalu.
Ada satu ketika antara kami
yang ia tentu memutuskan yang saya bukan ancaman
dan benarkan saya mengekorinya.
Alex turut memberikannya nama.
Ia mempunyai parut di bawah matanya dan begitulah saya menamakannya Scarlett.
Walaupun ia mungkin menerima Alex,
sotong gurita seperti Scarlett biasanya berhati-hati dengan jenisnya sendiri.
Sotong gurita suka menyendiri.
Malah, sotong gurita yang bertembung
selalunya akan mengawan,
makan satu sama lain
atau kedua-duanya.
Jadi, apabila sotong gurita siang lain mendekati Scarlett,
Alex risau.
Saya sangat gementar
sebab kita tak tahu perkara yang akan berlaku.
Ia menilai satu sama lain, menggelapkan warna kulit
biasanya menjadi tanda agresif.
Scarlett perlu siasat kemahuan penceroboh itu.
Hanya ada satu cara untuk mengetahuinya.
Perkara paling pelik tentang sotong gurita siang
ialah ia perlu saling bersentuhan untuk tahu kemahuan seekor lagi.
Scarlett gunakan penyedutnya,
25 kali ganda lebih sensitif daripada hujung jari manusia,
untuk berjabat tangan dengan sotong asing itu.
Ia seekor sotong jantan yang mencari pasangan.
Scarlett tidak berminat.
Namun, si jantan tak akan berputus asa.
Scarlett dalam masalah.
Jika si jantan memeluknya, Scarlett boleh lemas.
Sangat lega melihat Scarlett bebas.
Dengan interaksi sosial yang sangat berbahaya,
mudah untuk memahami sebab sotong gurita seperti Scarlett
memilih untuk bersendirian.
Namun, ia nampak selesa bersama Alex.
Saya boleh membentuk ikatan sosial dengan sotong gurita.
Jadi, mungkin idea yang ia penyendiri sepenuhnya tak benar.
Terdapat peningkatan bukti bahawa sotong gurita menggunakan kepintarannya
untuk menilai siapa yang perlu didekati.
Ia bukan antisosial,
cuma pandai menilai
terutamanya apabila melibatkan jantina berlawanan.
Bagi memahami cara sotong gurita memilih pasangan untuk meluangkan masanya,
kita perlu melihat tabiat janji temunya.
TAMAN NEGARA BUNAKEN, INDONESIA
Di Indonesia,
percintaan seekor sotong gurita
membantu menulis semula buku peraturan dalam hubungannya.
Terperangkap dalam sarangnya disebabkan air surut,
sotong gurita alga jantan ini tak sabar untuk bebas.
Sebab apabila air pasang,
ia pergi mencari cinta.
Memandangkan ia hanya keluar dari sarangnya beberapa jam sehari,
ia perlu bergerak pantas.
Mujurlah, kawasannya ada banyak calon pasangan.
Namun, semua sotong gurita tempatan memanfaatkan air pasang.
Ini janji temu pantas sotong gurita.
Situasi sosial yang sangat luar biasa,
ahli biologi marin, Dr. Christine Huffard telah mengkajinya selama dua dekad.
Sotong gurita alga berinteraksi dengan kerap banyak kali sehari.
Namun, semakin lama saya perhatikan sotong gurita alga,
semakin banyak persoalan saya
tentang perkara yang mendorong interaksi sosial ini.
Mungkinkah arena yang padat ini
menjadi punca sotong gurita alga berubah dalam bersosial?
Sotong jantan muda ini ternampak sotong betina.
Namun, pesaing berbelang yang lebih berpengalaman sampai dahulu.
Tentakelnya yang dipanjangkan adalah jemputan terbuka untuk mengawan.
Sotong jantan muda ini bersedia untuk berlawan demi sotong betina.
Si jantan bergusti.
Setiap lapan tentakelnya bergerak secara bebas.
Inilah pertarungan terunggul.
Namun, ia lebih daripada sekadar pertarungan fizikal.
Ia adalah pengumpulan maklumat.
Ia mempelajari kedudukannya di kalangan jiran lain di sekelilingnya
dan sumber apa yang ia boleh ambil,
tingkah lakunya yang boleh terlepas,
apa yang ia perlu perjuangkan.
Sotong gurita ini bukan saja hidup bersama,
ia jadi lebih bijak disebabkannya.
Ini pembelajaran sosial.
Saintis tak tahu sotong gurita liar boleh lakukannya.
Sotong gurita jantan muda ini masih dalam pencarian cinta.
Namun sekarang, ia ada strategi baharu.
Lebih baik ia dapatkan sotong betina yang belum berpunya.
Ia memulakan perbualan.
Puluhan ribu sel kulitnya yang berubah warna
menghantar mesej.
Saintis memanggil ini paparan awan yang berlalu.
Jawapan si betina nampak meyakinkan.
Si jantan bergerak masuk.
Si jantan naikkan papila di atas matanya
yang kelihatan seperti jari.
Ia membesarkan diri sebesar mungkin.
Ia ada latar belakang putih dengan jalur hitam besar
yang mengatakan, "Saya akan lawan atau mengawan dengan awak."
Cubaan memikatnya berjaya.
Ia menghulurkan tentakelnya untuk mengawan.
Hujungnya yang diubah suai akan menghantar sperma
jika si jantan boleh mencari tempat yang betul.
Tidak, masih bukan.
Namun, si betina semakin tak sabar dan lapar.
Si jantan dah sejauh ini,
jadi jika si betina mahu pergi memburu, si jantan akan ikut.
Mengawan dalam perjalanan.
Ia pembelajaran yang sukar untuk si jantan kecil ini.
Namun, keputusannya untuk berinteraksi dengan yang lain,
sama ada berlawan,
berkomunikasi
atau mengawan,
telah menjadikannya lebih bijak
dan lebih berjaya.
Namun, adakah hanya sotong gurita alga yang begini?
Christine berpendapat tidak.
Kita mungkin akan tahu ada sotong gurita sosial lain di luar sana
yang mungkin bukan luar biasa seperti yang kita fikir.
Sotong gurita alga terpaksa berinteraksi.
Namun, ada tempat sotong gurita memilih untuk berkumpul.
Lebih 100 batu dari pantai Costa Rica...
dan hampir dua batu di bawah permukaan laut...
di salah satu persekitaran paling ekstrem di Bumi...
sepasukan saintis membuat penemuan luar biasa.
Spesies baharu.
Digelar sotong gurita Dorado
tapi masih baharu dalam sains, ia belum diberikan nama rasmi.
Mereka bukan saja menemui sedikit,
malah lebih 100 ekor.
Hampir kesemuanya ialah sotong betina yang menjaga telurnya.
Ini salah satu daripada empat tapak semaian sotong gurita laut dalam
yang diketahui wujud di planet kita.
Apa yang menarik begitu banyak bakal ibu ke tempat ini?
Mata air laut dalam
di mana air panas mengalir keluar dari rekahan di dasar laut.
Mempercepatkan perkembangan telurnya.
Berada begitu dekat dengan satu sama lain adalah berbaloi.
Ibu-ibu ini akan berada di sini bersama-sama
selama hampir dua tahun semasa anaknya membesar.
Setiap penetasan kecil menjadi simbol toleransi bersama.
Saintis percaya banyak lagi tapak seperti ini belum ditemui.
Mungkin ada beribu-ribu sotong gurita mengetepikan perbezaannya
untuk kesinambungan generasi seterusnya.
Namun, apa yang berlaku apabila sotong gurita berbeza spesies bertemu?
TELUK PORT PHILLIP, AUSTRALIA
Dr. Alex Schnell telah mendengar bahawa di bawah jeti ini,
sesuatu yang sangat luar biasa sedang berlaku.
Ia berlaku pada waktu malam.
Saya hanya ada cahaya kecil dari lampu suluh untuk membimbing saya.
Saya rasa seram sejuk semasa bergerak di dalam air.
Saya perasan dua biji mata kecil terkeluar.
Ia sotong gurita pucat.
Ia keluar dan...
kami ada detik indah kerana penyedutnya
menyentuh tangan saya yang bersarung tangan.
Rasa seperti ia menjemput saya untuk berenang bersamanya.
Sotong gurita pucat membawa Alex ke terumbu karang tiruan kitar semula
yang dicipta oleh penyelam.
Ia mungkin nampak tak seberapa
tapi ia menawarkan sotong gurita segala yang diperlukan untuk rasa selesa.
Ia ada di mana-mana,
mengintai Alex dari setiap ruang kecil.
Namun, bukan itu saja yang menarik perhatian Alex.
Biasanya, saya nampak satu atau dua ekor sotong gurita
dan biasanya ia spesies yang sama.
Namun, di bawah sini, terdapat 100 sotong individu
daripada lima spesies berbeza
dan semuanya hidup bersama.
Daripada sotong gurita sekecil bola golf
kepada sotong gurita sebesar bola pantai.
Itu wahah sotong gurita yang luar biasa di bawah sana
dengan beberapa spesies yang wujud bersama.
Hartanah luas mungkin telah menarik banyak sotong gurita ke sini.
Namun, ia tidak menjelaskan punca haiwan yang biasanya bergaduh,
malah membunuh satu sama lain,
hidup dengan harmoni.
Saya ada teori yang mungkin membantu menjelaskan apa yang kita lihat di sini.
Kita ada lima spesies berbeza dengan personaliti yang berbeza.
Sotong Maori, salah satu spesies terbesar di dunia,
agak pemalu.
Kemudian sotong gurita yang sangat kecil, sotong Southern Keeled,
sangat berani.
Ia campuran personaliti yang sempurna untuk ia hidup bersama.
Jadi, mungkin sama seperti kita,
kadangkala perbezaannya membolehkannya berbaik.
Dalam Octopolis yang berkembang maju ini,
ia telah belajar untuk melawan nalurinya
dan hidup dengan aman bersama jiran.
TERUMBU SAWAR BESAR, AUSTRALIA
Sotong gurita cukup bijak untuk memilih teman apabila perlu.
Namun, adakah ada had untuk ia bekerjasama?
Penyendiri kegemaran Alex, Scarlett, keluar memburu di terumbu.
Bukan Scarlett sahaja.
Ikan trout karang.
Membesar sehingga tiga kaki panjang
dan berat tiga kali ganda daripada Scarlett.
Cukup besar untuk menjadi ancaman.
Tentunya Scarlett memerhatikannya.
Namun, bukan kerana Scarlett takut.
Apabila ikan kecil lari...
ia di luar jangkauan ikan itu.
Namun, bukan Scarlett.
Ia memerlukan bantuan sotong gurita,
lalu menukar warna badannya daripada bercorak ke pucat.
Ia permulaan isyarat yang Scarlett nantikan.
Sebab ikan trout ini sekarang ialah rakan memburunya.
Scarlett melihatnya sambil ia tunjukkan tempat untuk mencari.
Kemudian mulakan pencarian.
Apabila ia berada di tempat yang betul, ikan trout kembali ke corak normalnya.
Ia menggunakan badannya untuk bercakap dengan satu sama lain.
Satu komponen yang sangat penting dalam bahasa manusia
dipanggil isyarat rujukan.
Anak perempuan saya berusia setahun
dan dia sudah mula menunjuk pada beberapa benda
jadi saya boleh buat kesimpulan yang dia mungkin mahu minum
jika dia tunjuk pada botol air saya.
Namun, sudah tentu ikan tak ada tangan untuk menunjuk,
jadi ia buat dirian kepala.
Di sini, kita ada komunikasi yang sangat unik berlaku antara spesies berbeza.
Scarlett dapat bantuan untuk mencari makanan.
Kalau Scarlett terlepas?
Lebih banyak untuk ikan trout.
Ini kerja berpasukan.
Ia memberi Alex idea untuk eksperimen spontan.
Sains sering bermula dengan idea, walaupun ia idea gila.
Selepas menyaksikan sotong gurita memburu dengan ikan,
saya putuskan untuk mencuba sesuatu.
Hari ini, Scarlett memburu sendirian.
Saya mengekorinya dan tunggu
sehingga ia menghalau krustasia keluar dari runtuhan terumbu karang.
Saya dapat lihat ia terlepas beberapa ekor ketam.
Saya mula menunjuk ke arah ketam itu.
Saya terkejut, ia memberi tindak balas.
Scarlett faham perkara yang saya cuba sampaikan kepadanya.
Scarlett pantas menangkap mangsa yang Alex tunjukkan kepadanya.
Mungkin ia lebih suka saya sebagai pasangan memburu.
Saya memainkan peranan ikan tapi saya tak ambil tangkapannya.
Rasa pelik dan hebat dapat berinteraksi dengan Scarlett.
Di sini, kami terpisah oleh evolusi selama 550 juta tahun
tapi kami sedang berbual.
Rasa seperti silap mata.
Lebih lama kita di dalam air bersama sotong gurita,
lebih banyak ia mengejutkan kita.
Setiap penemuan baharu yang luar biasa,
menjelaskan kepercayaan kita tentang apa yang ia boleh
atau patut buat.
Bukan penyendiri seumur hidup,
ia boleh jadi haiwan sosial.
Namun, ia akan gunakan kemahiran tertentu untuk mendahului.
Daripada ibu sotong gurita,
buat yang terbaik untuk anaknya
kepada kerjasama antara spesies
walaupun dengan kita
asalkan ia bermanfaat untuknya.
Apa lagi rahsia yang belum didedahkan?
Hanya masa akan menentukan.
DI SEBALIK TABIR, PENERBIT EKSEKUTIF
JAMES CAMERON DAN DR. ALEX SCHNELL
Semasa penjelajah National Geographic, Dr. Alex Schnell
mula-mula mencari sotong gurita siang,
dia tak dapat bayangkan pengembaraan yang dia mulakan
atau rakan yang dia akan temui.
Jadi, ini agak menakjubkan.
Ia benar-benar terpesona dengan awak.
Kagum dengan saya sama seperti saya kagum dengannya.
Namun, awak rasa apa itu? Awak rasa ia kerana mata
yang ia mengecam awak makhluk yang berfikir?
Saya rasa ia didorong oleh rasa ingin tahu.
Ya. Awak boleh rasakan sifat rasa ingin tahunya tentang awak.
Sotong gurita siang biasanya penakut
tapi yang ini nampaknya mengalu-alukan Alex ke dunianya.
Saya rasa ia menakjubkan
betapa cepatnya ia menolak idea yang awak mungkin mengancam.
Rasa ingin tahu mengatasi
- isyarat bahaya. - Ya.
Hidupan yang lebih besar, tidak dikenali, boleh jadi apa-apa saja.
Ya, sudah tentu.
- Ia juga memulakan sentuhan, - Ya.
yang mana sangat penting.
Alex tak pernah sangka haiwan yang begitu asing dan berbeza
akan mendekatinya.
Bagaimana ia boleh ada asas untuk itu?
Takkan ada memori semula jadi tentang itu.
Saya tanya diri saya soalan itu
- setiap masa. - Ya.
- Banyak yang berlaku dalam otaknya. - Ya.
Masa yang diluangkan bersama Scarlett adalah bukti lanjut
betapa bijaknya sotong gurita.
Ia belajar dengan cepat kerana ia perlu.
Ia perlu belajar sendiri.
- Ia tak tinggal dengan adik-beradik. - Betul. Jadi, ia tak...
- Ia tak diturunkan dari segi budaya, - Ya.
- diajar oleh ibu bapa. - Jadi...
Ya, saya rasa semuanya dipelajari daripada persekitarannya.
Ya.
Bukankah otaknya berkembang pantas berbanding kita
- secara fisiologi? - Ya.
Kehidupan yang amat pantas.
Risikonya tinggi, tiada yang lain untuk melindunginya.
- Betul. - Jadi, ia perlu belajar dengan cepat.
Ya, dan ia tiada perlindungan semula jadi
seperti cangkerang, gigi, cakar dan sebagainya,
- Ya. - jadi ia boleh
bersembunyi, merancang, memerhati dan buat strategi.
Tepat sekali.
- Mindanya ialah senjata. - Ya.
Seperti saintis.
Seperti kanak-kanak menjadi saintis.
Kanak-kanak hanya mahu tahu bagaimana sesuatu berfungsi, bukan?
Jadi, minda-minda muda yang ingin tahu ini sedang memikirkan teori
tentang cara dunia mereka berfungsi di sekeliling mereka.
Ya, ia laluan alternatif kepada kecerdasan
- dan itu yang menarik saya - Ya.
untuk mengkaji haiwan ini.
Haiwan ini melanggar semua peraturan.
Dengan kepintaran dan rasa ingin tahu yang luar biasa,
sotong gurita mengatasi hampir semua halangan habitatnya.
Penyelesai masalah yang tak pernah berhenti.
- Ia sedang tidur. - Ia sedang tidur, ya.
Sotong gurita berdengkur.
Ia sangat menarik
kerana ia melalui kitaran tidur yang nampak kaku di sini.
Namun, kemudian ia akan mula bergerak sedikit.
Inilah yang kita panggil fasa aktif tidur.
- Ya, seperti tidur REM. Ya. - Sudah tentu.
Perkara yang berlaku apabila manusia lalui fasa aktif tidur
- adalah kita bermimpi. - Betul.
Ini mungkin bermaksud ia juga bermimpi.
Ya. Ia bermimpi.
Percayalah, ia sedang bermimpi. Lihatlah.
Ia seperti tapak kaki anjing ketika mengejar arnab
- dalam mimpi. - Sudah tentu.
Sudah tentu kita tak tahu anjing bermimpi tapi kita tahu anjing bermimpi.
Mimpi sangat penting bagi saya.
Saya buat banyak kerja kreatif saya dalam mimpi, saya rasa begitu.
Saya selalu kata ia saluran peribadi saya sendiri tapi percuma.
Namun, Avatar dan Terminator berdasarkan imejan mimpi.
Babak dalam filem Aliens berdasarkan imejan mimpi.
Bagi saya, jelas sekali yang ia sedang bermimpi.
Perkara yang ia mimpi, itu yang kita tak boleh jawab.
Kita tiada jawapan.
Awak akan perasan semasa fasa aktif, ia bergerak-gerak
- dan juga berubah warna. - Ia sedang lakukannya.
Ia sedang lakukannya sekarang. Ya.
Itu mungkin bermakna ia sedang memproses memori.
Ya, itu boleh jadi pengalaman, lokasi,
bangunan, sejenis peta geografi,
- Tepat sekali. - peta memori.
- Membina peta mental habitatnya - Ya.
yang boleh menyelamatkan nyawanya dalam pertemuan akan datang.
Walaupun melihat tingkah lakunya dan cara kulitnya berubah,
itu sendiri adalah laluan ke dalam fikirannya.
Walaupun kita tak boleh bercakap dengannya,
- kulitnya menceritakan sesuatu. - Ia memang menceritakan sesuatu.
Jika sotong gurita bermimpi,
ia salah satu rahsia yang saintis masih belum temui.
Lebih banyak masa kita luangkan di dunianya,
lebih banyak kita belajar tentang cara bijaknya untuk terus hidup.
Sepuluh tahun lalu,
sekumpulan besar sotong gurita Dorado betina ditemui sedalam 10,000 kaki.
Jadi, ini kepakaran awak.
Saya pernah nampak banyak kali
tapi saya tak pernah lihat tingkah laku berkumpulan begini
yang kita nampak ia berkumpul di satu tempat.
Ia biasanya bertindak sendirian.
Daripada 300 spesies sotong gurita,
- kebanyakannya bersendirian. - Betul.
Namun, ada beberapa spesies yang kita akan nampak
- berkumpul menjadi komuniti kecil ini. - Ya.
Ia berkumpul di sini bersama-sama
untuk memanfaatkan air panas yang mengalir keluar dari bolong.
Betul, dan awak fikir kehangatan
aliran hidroterma, air hangat yang naik
menyebabkan telur berkembang lebih cepat.
- Ya. - Seperti burung
yang pastikan telurnya panas.
Tepat sekali, jika tidak, ia akan mengambil masa terlalu lama.
Kita tiada nama pun untuk kumpulan sotong gurita.
Apa yang awak akan panggil?
- Sekawan sotong gurita. - Ya.
- Flocktopus. - Flocktopus.
Perkara yang menakjubkan, setiap kali kita ke laut dalam,
kita selalu jumpa sesuatu yang baharu.
Awak pernah menyelam sedalam mana?
Saya pernah menyelam lebih dalam daripada ini.
Sebenarnya ke tempat paling dalam di dunia.
Namun, sebaik saja kita turun 500 atau 1,000 kaki,
semuanya gelap-gelita.
Saya rasa kita berada di kedalaman 10,000 kaki?
- 10,000 kaki. - 10,000 kaki di sini.
Ya, jadi ia gelap gelita sepanjang hari, setiap hari dan sejuk.
Namun, saya dengar awak juga pernah lihat sotong gurita Dumbo.
- Sotong gurita Dumbo cantik. - Ya.
Sangat cantik.
Ia ada sirip kepala yang kecil, sirip sefalik yang kecil.
Ia nampak seperti telinga Dumbo tapi ia sebenarnya sirip.
Ya.
Saya tak rasa spesies lain ada sirip begitu di atas kepalanya.
Namun, ia cantik, lut cahaya dan ada kualiti berwarna-warni.
Sangat cantik.
Awak dapat inspirasi kreatif daripada penerokaan ini?
Sudah tentu. Saya ada beberapa watak dalam filem Avatar akan datang
yang diinspirasikan oleh beberapa makhluk laut dalam,
- sefalopod laut dalam. - Bagus.
Terima kasih. Tak boleh cakap apa-apa lagi tentang itu sekarang.
Bukan saja ia nampak seperti sotong gurita makhluk asing
tapi saya rasa semua sotong gurita bagaikan makhluk asing.
Saya rasa itulah yang menarik kita kepadanya
kerana kita sebagai manusia sangat terpesona
dengan perkara yang tak diketahui serta perkara asing.
Di sini, kita ada makhluk seperti makhluk asing
tapi kita juga boleh berhubung dengannya.
Ia menunjukkan ciri-ciri biasa yang kita boleh fahami.
Lautan masih ada banyak untuk mengajar kita
walaupun di tempat yang kita fikir kita tahu.
Sudah tentu. Ya, masih banyak yang perlu dipelajari.
Kita ada dunia asing yang sangat berbeza di bawah sana.
Betul.
Diterjemahkan oleh Syazana Husin